Կառավարության արտահերթ նիստի օրակարգում մեկ հարց է. կառավարությունն առաջարկում է խորհրդարանին հունիսի 19-ին՝ ժամը11: 00-ին գումարել նիստ՝ Ազգային ժողովի պատգամավոր Մանվել Գրիգորյանի նկատմամբ քրեական հետապնդում հարուցելուն և նրան ազատությունից զրկելուն համաձայնություն տալու մասին գլխավոր դատախազի միջնորդագրի քննարկման հարցով։ Նիստի սկզբում վարչապետ Նիկոլ Փաշինյանը անդրադարձավ ԱԺ պատգամավոր Մանվել Գրիգորյանի տանը և իրեն պատկանող տարածքներում խուզարկություններին։